**FK Helas Verona** (ital. *Hellas Verona Football Club*) ili samo **FK Verona**, je italijanski fudbalski klub iz Verone. Trenutno se takmiči u Seriji A.

Istorija
--------

Verona je osnovana 1903. godine, a klub je nazvan „Helas", što na grčkom znači „Grčka". Na samom početku nije postojalo velikog interesovanja za fudbal u gradu, ali od 1906. godine interesovanje raste otkako su dva gradska tima počela da treniraju na starom rimskom amfiteatru.

Verona je debitovala u najjačem ligaškom takmičenju sezone 1912/13. Godine 1968. se vraća u Seriju A posle dužeg vremena, gde ostaje 6 sezona da bi opet ispala u Seriju B nakon skandala u vezi predsednika kluba. Naredne sezone Verona obezbeđuje plasman u Seriju A i sezone 1975/76. ostvaruje do tada svoj najveći uspeh plasiranjem u finale Kupa Italije, gde su izgubili od Napolija 4:0 tako što su primili sva 4 gola u poslednjih 15 minuta. Verona je na putu do finala izbacivala klubove poput Torina, Kaljarija i Intera. Tri sezone kasnije ispadaju iz Serije A, da bi se vratili sezone 1981/82. U naredne dve sezone klub završava na visokom četvrtom, odnosno šestom mestu. Takođe obe sezone su stizali do finala kupa gde su redom gubili od Juventusa (3:0 nakon produžetaka) i Rome (1:0).

Najveći uspeh Verone dogodio se sezone 1984/85. kada je osvojen prvi skudeto. Verona je imala tim sačinjen većinom od mladih igrača sa samo nekoliko iskusnih. Završila je ligu kao prva sa 4 boda više od Torina. Tri godine posle prve titule šampiona Italije Verona je došla do četvrtfinala Kupa UEFA, gde je ispala od Verdera iz Bremena.

Verona je naizmenično igrala u Seriji A i Seriji B, da bi sezone 2001/02. ispali iz Serije A. U toj sezoni igrali su igrači koji su kasnije postali zvezde poput Adrian Mutu, Massimo Oddo, Mauro Camoranesi, Martin Laursen i Alberto Gilardino. Nakon 11 godina klub se vraća u Seriju A.

Uspesi
------

* **Serija A**
	+ *Prvak (1)*: 1984/85
* **Serija B**
	+ *Prvak (3)*: 1956/57, 1981/82, 1998/99
* **Kup Italije**
	+ *Finalista (3)*: 1976, 1983, 1984
* **Kup UEFA**
	+ *Četvrtfinale (1)*: 1987/88

Verona u evropskim takmičenjima
-------------------------------

| Sezona | Takmičenje | Kolo | Zemlja | Klub | Rezultat |
| --- | --- | --- | --- | --- | --- |
| 1970 | Mitropa kup | Osmina finala | Flag of Čehoslovačka | Slavija Prag | 1:4, 0:3 |
| 1983 | Mitropa kup | Grupa | Flag of Mađarska | Vašaš | 0:1, 1:2 |
|  |  | Grupa | Flag of Čehoslovačka | Žilina | 0:4, 1:1 |
|  |  | Grupa | Flag of Socijalistička Federativna Republika Jugoslavija | Zemun | 1:1, 2:4 |
| 1983/84 | Kup UEFA | 1. kolo | Flag of Socijalistička Federativna Republika Jugoslavija | Crvena zvezda | 1:0, 3:2 |
|  |  | 2. kolo | Flag of Austrija | Šturm Grac | 2:2, 0:0 |
| 1985/86 | Kup šampiona | 1. kolo | Flag of Grčka | PAOK | 3:1, 2:1 |
|  |  | Osmina finala | Flag of Italija | Juventus | 0:0, 0:2 |
| 1987/88 | Kup UEFA | 1. kolo | Flag of Poljska | Pogonj Ščećin | 1:1, 3:1 |
|  |  | 2. kolo | Flag of Nizozemska | Utreht | 1:1, 2:1 |
|  |  | Osmina finala | Flag of Rumunija | Sportul studencesk | 3:1, 1:0 |
|  |  | Četvrtfinale | Flag of Njemačka | Verder | 0:1, 1:1 |

Poznati bivši igrači
--------------------

* Flag of Italija Paolo Rossi
* Flag of Italija Filippo Inzaghi
* Flag of Italija Angelo Peruzzi
* Flag of Argentina Flag of Italija Mauro Camoranesi
* Flag of Italija Alberto Gilardino
* Flag of Italija Massimo Oddo
* Flag of Italija Damiano Tommasi
* Flag of Argentina Claudio Caniggia
* Flag of Francuska Sébastien Frey
* Flag of Rumunija Adrian Mutu
* Flag of Srbija Dragan Stojković
* Flag of Danska Martin Laursen
* Flag of Srbija Boško Janković
* Flag of Škotska Joe Jordan

Povezano
--------

* Spisak fudbalskih klubova u Italiji

Spoljašnje veze
---------------

***Hellas Verona F.C.*** na Wikimedijinoj ostavi

* Zvanični sajt kluba

| * p
* r
* u
Serie A - klubovi u sezoni 2019/20. Italija |
| --- |
| 
* Atalanta
* Bologna
* Brescia
* Cagliari
* Fiorentina
* Frosinone
* Genoa
* Inter
* Juventus
* Lazio
* Lecce
* Milan
* Napoli
* Parma
* Roma
* Sampdoria
* Sassuolo
* SPAL
* Torino
* Udinese
* Verona

 |
| Pregled klubova Serie A za sezonu 2019/20 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 234795440
* GND: 4746237-1
* NKC: pna2005305996

 |